கிராமங்களில் அடிப்படை வசதிகள் குறைவான நிலையிலும் ஒரு பேரியக்கத்திற்கான உணர்வு உயிரோட்டமாக இருக்கிறது. தொலைக்காட்சி மற்றும் சினிமாவின் சிறிய வடிவம் கிராமத்து பெருவெளியை தக்கவைத்துக் கொள்ள இயலாது என்கிற எண்ணமே உறுதியானது. கிராமங்கள் இருக்கும் வரை அந்த வெளியின் பிரம்மாண்டத்திற்கு இணையான ஒரு பெரும் உயிரியக்கம் தான் நிலைத்து நிற்கும் சாத்தியங்கள் கொண்டிருப்பதை உணர முடிந்தது.